CELEX: 32007R0721
Language: el
Date: 2007-06-25 00:00:00
Title: Κανονισμός (ΕΚ) αριθ. 721/2007 της Επιτροπής, της 25ης Ιουνίου 2007 , σχετικά με την προσαρμογή του κανονισμού (ΕΚ) αριθ. 884/2006 για τις λεπτομέρειες εφαρμογής του κανονισμού (ΕΚ) αριθ. 1290/2005 του Συμβουλίου, όσον αφορά τη χρηματοδότηση των παρεμβάσεων του ΕΓΤΕ και τη λογιστική καταχώριση των ενεργειών δημόσιας αποθεματοποίησης από τους οργανισμούς πληρωμών των κρατών μελών, λόγω της προσχώρησης της Βουλγαρίας και της Ρουμανίας στην Ευρωπαϊκή Ένωση

26.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 164/4
            
         
      ΚΑΝΟΝΙΣΜΌΣ (ΕΚ) αριθ. 721/2007 ΤΗΣ ΕΠΙΤΡΟΠΉΣ
   
   της 25ης Ιουνίου 2007
   σχετικά με την προσαρμογή του κανονισμού (ΕΚ) αριθ. 884/2006 για τις λεπτομέρειες εφαρμογής του κανονισμού (ΕΚ) αριθ. 1290/2005 του Συμβουλίου, όσον αφορά τη χρηματοδότηση των παρεμβάσεων του ΕΓΤΕ και τη λογιστική καταχώριση των ενεργειών δημόσιας αποθεματοποίησης από τους οργανισμούς πληρωμών των κρατών μελών, λόγω της προσχώρησης της Βουλγαρίας και της Ρουμανίας στην Ευρωπαϊκή Ένωση
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη προσχώρησης της Βουλγαρίας και της Ρουμανίας,
   την πράξη προσχώρησης της Δημοκρατίας της Βουλγαρίας και της Ρουμανίας, και ιδίως το άρθρο 56,
   Εκτιμώντας τα ακόλουθα:
   
               (1)
            
            
               Είναι αναγκαίες ορισμένες τεχνικής φύσεως τροποποιήσεις των παραρτημάτων IV και VI του κανονισμού (ΕΚ) αριθ. 884/2006 της Επιτροπής (1), λόγω της προσχώρησης της Βουλγαρίας και της Ρουμανίας στην Ευρωπαϊκή Ένωση.
            
         
               (2)
            
            
               Είναι σκόπιμο να καθοριστούν τα επιτόκια αναφοράς που αναφέρονται στο σημείο I.2 του παραρτήματος IV του κανονισμού (ΕΚ) αριθ. 884/2006, απαραίτητα προκειμένου να υπολογιστούν για τη Βουλγαρία και τη Ρουμανία τα χρηματοοικονομικά έξοδα που πρέπει να επιστραφούν στα υπόψη κράτη μέλη για τη δημόσια αποθεματοποίηση στην οποία προέβησαν και να καθοριστεί η περίοδος αναφοράς για το έτος 2007 όσον αφορά τη Βουλγαρία και τη Ρουμανία βάσει της οποίας θα υπολογιστούν τα κατ'αποκοπή έξοδα που πρέπει να επιστραφούν στα υπόψη κράτη μέλη για τη δημόσια αποθεματοποίηση στην οποία προέβησαν κατά το οικονομικό έτος 2008.
            
         
               (3)
            
            
               Ο κανονισμός (ΕΚ) αριθ. 884/2006 θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 884/2006 τροποποιείται ως εξής:
   
               1)
            
            
               Το προσάρτημα στο παράρτημα IV αντικαθίσταται από το κείμενο του παραρτήματος I του παρόντος κανονισμού.
            
         
               2)
            
            
               Στο σημείο I του παραρτήματος VI, η παράγραφος 1 αντικαθίσταται από το κείμενο του παραρτήματος ΙΙ του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουνίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 171 της 23.6.2006, σ. 35.
   
      ΠΑΡΑΡΤΗΜΑ I
      
         
            «Προσάρτημα
            Επιτόκια αναφοράς που αναφέρονται στο παράρτημα IV
            
                        1.
                     
                     
                        Βουλγαρία
                        
                           Προσφερόμενο στη Σόφια διατραπεζικό επιτόκιο δανεισμού τριμήνου (Sofia interbank borrowing offered rate — SOFIBOR)
                        
                     
                  
                        2.
                     
                     
                        Τσεχική Δημοκρατία
                        
                           Προσφερόμενο στην Πράγα διατραπεζικό επιτόκιο δανεισμού τριμήνου (Prague interbank borrowing offered rate — PRIBOR)
                        
                     
                  
                        3.
                     
                     
                        Δανία
                        
                           Προσφερόμενο στην Κοπεγχάγη διατραπεζικό επιτόκιο δανεισμού τριμήνου (Copenhagen interbank borrowing offered rate — CIBOR)
                        
                     
                  
                        4.
                     
                     
                        Εσθονία
                        
                           Προσφερόμενο στο Ταλίν διατραπεζικό επιτόκιο δανεισμού τριμήνου (Talin interbank borrowing offered rate — TALIBOR)
                        
                     
                  
                        5.
                     
                     
                        Κύπρος
                        
                           Προσφερόμενο στη Λευκωσία διατραπεζικό επιτόκιο δανεισμού τριμήνου (Nicosia interbank borrowing offered rate — NIBOR)
                        
                     
                  
                        6.
                     
                     
                        Λεττονία
                        
                           Προσφερόμενο στη Ρίγα διατραπεζικό επιτόκιο δανεισμού (Riga interbank borrowing offered rate — RIGIBOR)
                        
                     
                  
                        7.
                     
                     
                        Λιθουανία
                        
                           Προσφερόμενο στη Vilnius διατραπεζικό επιτόκιο δανεισμού τριμήνου (Vilnius interbank borrowing offered rate — VILIBOR)
                        
                     
                  
                        8.
                     
                     
                        Ουγγαρία
                        
                           Προσφερόμενο στη Βουδαπέστη διατραπεζικό επιτόκιο δανεισμού τριμήνου (Budapest interbank borrowing offered rate — BUBOR)
                        
                     
                  
                        9.
                     
                     
                        Μάλτα
                        
                           Προσφερόμενο στη Μάλτα διατραπεζικό επιτόκιο δανεισμού τριμήνου (Malta interbank borrowing offered rate — MIBOR)
                        
                     
                  
                        10.
                     
                     
                        Πολωνία
                        
                           Προσφερόμενο στη Βαρσοβία διατραπεζικό επιτόκιο δανεισμού τριμήνου (Warszawa interbank borrowing offered rate — WIBOR)
                        
                     
                  
                        11.
                     
                     
                        Ρουμανία
                        
                           Προσφερόμενο στo Βουκουρέστι διατραπεζικό επιτόκιο δανεισμού τριμήνου (Bucharest interbank borrowing offered rate — BUBOR)
                        
                     
                  
                        12.
                     
                     
                        Σλοβενία
                        
                           Προσφερόμενο διατραπεζικό επιτόκιο δανεισμού τριμήνου (Ιinterbank borrowing offered rate — SITIBOR)
                        
                     
                  
                        13.
                     
                     
                        Σλοβακία
                        
                           Προσφερόμενο στη Μπρατισλάβα διατραπεζικό επιτόκιο δανεισμού τριμήνου (Bratislava interbank borrowing offered rate — BRIBOR)
                        
                     
                  
                        14.
                     
                     
                        Σουηδία
                        
                           Προσφερόμενο στη Στοκχόλμη διατραπεζικό επιτόκιο δανεισμού τριμήνου (Stockholm interbank borrowing offered rate — STIBOR)
                        
                     
                  
                        15.
                     
                     
                        Ηνωμένο Βασίλειο
                        
                           Προσφερόμενο στο Λονδίνο διατραπεζικό επιτόκιο δανεισμού τριμήνου (London interbank borrowing offered rate — LIBOR)
                        
                     
                  
                        16.
                     
                     
                        Για τα λοιπά κράτη μέλη
                        
                           Προσφερόμενο διατραπεζικό επιτόκιο δανεισμού σε ευρώ τριμήνου (EURIBOR)»
                     
                  
      
   
   
      ΠΑΡΑΡΤΗΜΑ ΙΙ
      
         
                     «1.
                  
                  
                     Τα ενιαία για την Κοινότητα κατ’ αποκοπή ποσά καθορίζονται ανά προϊόν με βάση τις χαμηλότερες πραγματικές δαπάνες που διαπιστώθηκαν στη διάρκεια μιας περιόδου αναφοράς η οποία αρχίζει την 1η Οκτωβρίου του έτους ν και τελειώνει στις 30 Απριλίου του επομένου έτους. Για το οικονομικό έτος 2008, η περίοδος αναφοράς, για τη Βουλγαρία και τη Ρουμανία, αρχίζει την 1η Ιανουαρίου 2007 και τελειώνει στις 30 Απριλίου 2007.»